Камчатка дәүләт техник университеты

Камчатка дәүләт техник университеты (КамчатГТУ) — Петропавловск-Камчатскийҙвғы юғары уҡыу йорто.

 Тарихы 

 Һуғыш һәм һуғыштан һуңғы йылдарҙа 
Университет тарихы1942 йылда Петропавловск-Камчатка диңгеҙ балыҡсылыҡ сәнәғәте техникумы нигеҙ һалынғандан алып иҫәпләү ҡабул ителгән. СССР Наркомрыбпромдың  1942 йылдың 6 ғинуарындағы техникумды ойоштороу тураһында  бойороғо Петропавловскиға тик 20 ғинуарҙа ғына барып етә. Ҡалала уҡыу биналары һәм студенттар өсөн ятаҡ төҙөүгә тотоналар. Техникумдың беренсе бинаһы Партизан урамы, 7 адресы буйынса ВНИРО бүлексәһе ихтыяжы өсөн төҙөлгән ағас йорт булды.

 .

Техникум директоры итеп 1942 йылдың 24 авгусында ВНИРО-ның Камчаткалағы бүлексәһең өлкән ғилми хеҙмәткәре биологик фәндәр кандидаты В. В. Абрамов тәғәйенләнә.

Уҡыу йортонда тәүге дәрестәр шул уҡ йылдың 1 октябрендә башланған. Беренсе уҡыу йылында техникумда өс бүлексә: технологик (ТО), судоводитель (СВ), судомеханика (СМО) асыла, һәр береһендә 25-әр кеше уҡырға тейеш була. Унда уҡыу ваҡыты дүрт йыл тәшкил итә.

Бөйөк ватан һуғышы камчатка  балыҡсылыҡ сәнәғәте үҫешенә этәргес ала : балыҡ тотоу  миҙгелле кәсеп булыуҙан туҡтай. Петропавловск порты АҠШ һәм Канаданан йөктәр өсөн тулайым база сифатында файҙаланыла. Ярымутрауҙың тәбиғи ресурстарын ҡулланыусыға - Камчатка Акционер йәмғиәтенә яңы квалификациялы кадрҙар талап ителә. Уҡытыусыларҙың күбеһе АКО идаралығы һәм уның предприятиелары хеҙмәткәрҙәре булған.

Уҡытыу процесы ҙур ауырлыҡтар менән бара. 1943 йылдың октябрендә техникумда 162 кеше иҫәпләнә, уларҙың 74-е - ир-егет һәм  88 ҡыҙ. Балыҡ тотоу техникаһы бүлексәһе ябыла: күптәрҙе хеҙмәткә алалар. Әммә яңы һөнәр асылды: Камчаткала тәүге тапҡыр бухгалтерҙар әҙерләү башланды Әммә яңы белгеслек асыла: Камчатка беренсе тапҡыр бухгалтерҙар әҙерләү башлана.

1944 йылдың 20 апрелендә яңы директор итеп А. Семавин тәғәйенләнә. В.В. Абрамов ихтиология уҡытыусыһы вазифаһында ҡала, ә 1944 йылдың 11 октябрендә   ВКП(б.) ҡала комитетына эшкә күсә. 1945 йылдың февралендә техникум файҙаланыуға тапшырылған яңы уҡыу корпусына күсә. Үҙ ашханаһы асыла..

1946 йылда техникум яңы исем ала: "СССР Көнсығыш райондарының балыҡ сәнәғәте министрлығы Петропавловск-Камчатка диңгеҙ балыҡсылар техникумы".

1946 йылдың 1 июленә студенттар һаны ни бары 140 кеше тәшкил иткән. Студенттарға армиянан кисектереү бирелмәй, ә күптәрҙе өлгәше насар булған өсөн уҡыуҙан сығаралар. Тәүге сығарылыш 1946 йылдың көҙөндә була; имтиханға  өс студент үткән: Улар - И. В. Вишняков, В.Н. Колесников һәм Б. С. Петухов. Уларҙың барыһы ла 1927 йылда тыуған

1952 йылдың февралендә техникум  хәрбиләштергән Петропавловск-Камчатский диңгеҙселәр училищеһы (ПКМ) итеп үҙгәртелә. Бынан һуң студенттар курсант тип аталған,   уҡыусылар иһә офицерҙар составына ингән.

1960 йылда радио белгестәре һәм ситтән тороп уҡыу бүлектәре эшләй башлай.

1987 йылдың 1 ғинуарында Алыҫ балыҡсылыҡ филиалы нигеҙендә Петропавловск-Камчатка юғары инженер диңгеҙ училищеһы төҙөлә  (ПКВИМУ).

 Хәҙерге осор 

Рәсәй Федерацияһы Хөкүмәтенең 13.12.2017.7.№ 2790-р һанлы бойороғона ярашлы, "Камчатка дәүләт техник университеты" федераль дәүләт мәғариф учреждениеһында хәрби кафедра булдырылған. Президенттың 2011 йылдың 26 июлендәге 18-се Указына ярашлы, "Камчатка дәүләт техник университеты" федераль дәүләт учреждениеһы ҡарамағындағы хәрби кафедра хәрби уҡыу үҙәгенә үҙгәртеп ҡорола. 

2018 йылдың октябрь-декабрь айҙарында  университет студенттарын сержанттарҙы хәрби әҙерләү программалары буйынса хәрби кафедрала уҡытыу өсөн беренсе конкурс буйынса һайлап алыу, 94 уҡыусы иҫәбендә запастағы матростар үткәрелә. 2019 йылдың 1 февралендә запастағы сержанттарҙы һәм матростарҙы әҙерләү программаларын үҙләштереү буйынса уҡыу башлана.

 Иҫкәрмәләр 

 Һылтанмалар 

 Официальный сайт 

Категория:1942 йылда асылған уҡыу йорттары
Категория:Алфавит буйынса университеттар